text: Udsolgt til premiere på Skatteøen
  24 januar 2013 kl. 10.31
  Alle billetter til premieren på Skatteøen i aften i Vejle er solgt. Og der har også været stor interesse for forestillingen, som spiller frem til søndag.
  Vejle Musical Teater står bag forestilling, som denne gang kombinerer amatører og professionelle. Der er tale om musicalen over Skatteøen, med musik af Sebastian. Og blandt de professionelle er Amin Jensen - med træben - som spiller sørøveren John Silver.
  Skatteøen er en samproduktion mellem Vejle Musical Teater - og Vejle Musikteater. Instruktører er Peter Aude og Carsten Friis.
  